چەنڎ ڕوێ جەی وڵتەر دارستانێ و لەوەڕگایەکێ دەگایەکانو بەلەبزانی و هیروێ سەر بە شارستانو پاوە-و هەرێمو هەورامانی ئێرشان گێرتەبێ. 
جە ئی بارەوە ئەنجومەنو ژیوگەپارێزی ژیوای جە پاوە ئاشکراش کەردەن: ئێرگێرتەکەی زیانی فرەش جە دارستانەکان دان و وێنێ ماهوارەیێ نیشانەش مڎانێ نزیکە بە ٣٩٢ هکتارێ دارستانێ و لەوەڕگێ سۆتێنێ و زیانمەندێ بیێنێ.
بە بەرئاورد چەنی ساڵێ ویەردێ، ئێساڵ فەرەتەرین دارستانەکێ هەرێمو هەوراماناتی ئێرشان گێرتەن و هەزاران هکتارێ دارستانێ و لەوڕگێ و باغێ سۆتێنێ و زیانمەندێ بیێنێ و زیان بە جۆراوجۆری دارودرەختی و گیواوەکان و هەرپاسە گیانەورەکان یاوان.
